Μάχη της Σετίνας

Η Μάχη της Σέετίνας έλαβε χώρα το φθινόπωρο του 1017 κοντά στο χωριό Σετίνα στη σύγχρονη βόρεια Ελλάδα μεταξύ των στρατών τού Βουλγαρικού βασιλείου και της Ρωμαϊκής Αυτοκρατορίας. Το αποτέλεσμα ήταν η νίκη των Ρωμαίων.

 Προανάκρουσμα 
Το 1014, μετά από δεκαετίες πολέμου, ο Αυτοκράτορας Βασίλειος Β΄ επέτυχε μία αποφασιστική νίκη επί του Βούλγαρου τσάρου Σαμουήλ στη μάχη του Κλειδίου.  Ο Σαμουήλ απεβίωσε από καρδιακή προσβολή στις 6 Οκτωβρίου 1014, και οι Ρωμαίοι άδραξαν την ευκαιρία να διεισδύσουν βαθιά στη Μακεδονία, που επιβουλευόταν το Α΄ Βουλγαρικό κράτος, και ανέκτησαν μία σειρά από σημαντικές πόλεις (Βιτόλια, Πριλέπιον, Βοδενά, Μογλενά).  Αφού ο νέος Βούλγαρος τσάρος Ιβάν Βλαντισλάβ, ο οποίος το 1015 δολοφόνησε τον γιο και διάδοχο τού Σαμουήλ, Γαβριήλ Ραντόμιρ, προσπάθησε ανεπιτυχώς να συνάψει συμφωνία με τον Βασίλειο Β΄,  οργάνωσε την άμυνα τής χώρας. Οι Βούλγαροι, με επικεφαλής τον τσάρο, τον Κρακρά του Πέρνικ και τον Ιβάτζη, κατάφεραν να επιστρέψουν μία σειρά από πόλεις και κάστρα. Οι Ρωμαίοι ηττήθηκαν στη μάχη των Βιτολίων (Σεπτέμβριος 1015) και στην πολιορκία του Πέρνικου (καλοκαίρι του 1016). 

 Ο πόλεμος του 1017 
Το 1017 ο Βασίλειος Β΄ εισέβαλε στη Βουλγαρία με μεγάλο στρατό, συμπεριλαμβανομένων Ρως μισθοφόρων. Στόχος του ήταν η πόλη της Καστοριάς, η οποία έλεγχε τον δρόμο μεταξύ Θεσσαλίας και των ακτών τής Βόρειας Ηπείρου. Έστειλε τμήματα τού στρατού του υπό τους διοικητές Κωνσταντίνο Διογένη και Δαβίδ Αριανίτη για να λεηλατήσουν την Πελαγονία. Ο ίδιος ο Βασίλειος Β΄ κατάφερε να ανακτήσει αρκετά μικρά από τους βουλγάρους κάστρα, αλλά όλες οι προσπάθειες ανάκτησης της Καστοριάς παρέμειναν μάταιες.  

Εν τω μεταξύ, ο κυβερνήτης του Πέρνικου και της Σόφιας. ο Κρακρά συγκέντρωσαν στρατεύματα για να επιτεθούν στη βορειοανατολική Βουλγαρία, η οποία είχε επιστρέψει στον Ρωμαϊκό έλεγχο από το 1001. Είχε λάβει εντολή από τον Ιβάν Βλαντισλάβ να διαπραγματευτεί με τους Πετσενέγκους μία κοινή εκστρατεία εναντίον των Ρωμαίων. Μόλις έμαθε για τις διαπραγματεύσεις, ο Βασίλειος Β' υποχώρησε από την Καστοριά. Ωστόσο, η βουλγαρική αντεπίθεση προς τη Μοισία δεν έλαβε χώρα μετά την άρνηση των Πετσενέγκων να την υποστηρίξουν. Ο Βασίλειος Β' εισέβαλε ξανά στη Βουλγαρία, και κατέλαβε το μικρό φρούριο Σετίνα που βρίσκεται ανάμεσα στο Όστροβο και τα Βιτόλια, νότια του ποταμού Τσέρνα.  

Οι Βούλγαροι υπό την διοίκηση του Ιβάν Βλαντισλάβ βάδισαν προς το Ρωμαϊκό στρατόπεδο. Ο Βασίλειος Β΄ έστειλε ισχυρές μονάδες υπό τον Διογένη για να απωθήσει τους Βουλγάρους, αλλά τα στρατεύματα τού Ρωμαίου διοικητή έπεσαν σε ενέδρα, και στριμώχτηκαν. Για να σώσει τον Διογένη, ο 60χρονος Ρωμαίος Αυτοκράτορας προχώρησε με τον υπόλοιπο στρατό του. Όταν οι Βούλγαροι το κατάλαβαν, υποχώρησαν, και κυνηγήθηκαν από τον Διογένη. Σύμφωνα με τον Ρωμαίο ιστορικό Ιωάννη Σκυλίτζη, οι Βούλγαροι είχαν πολλές απώλειες και 200 αιχμαλωτίστηκαν.   

 Συνέπεια 
Η μάχη της Σετίνας δεν είχε καμία επίδραση στην έκβαση του πολέμου. Τον Ιανουάριο του 1018, ο Βασίλειος Β' υποχώρησε στην πρωτεύουσά του, την Κωνσταντινούπολη. Οι Βούλγαροι επιτέθηκαν στο λιμάνι της Αδριατικής, το Δυρράχιο, και μετά το τέλος τού Ιβάν Βλαντισλάβ κάτω από τα τείχη τής πόλης, η αντίσταση τελικά έσπασε. Την ίδια χρονιά, το Α΄ Βουλγαρικό κράτος επανεντάχθηκε στη Ρωμαϊκή Αυτοκρατορία. Το 1019 οι Ρωμαίοι κατέλαβαν τα τελευταία βουλγαρικά οχυρά.  

 Δείτε επίσης 
 Βυζαντινο-Βουλγαρικοί Πόλεμοι
 Μάχη του Κλειδίου

 Αναφορές 
 Златарски, В., История на българската държава през средните векове, Том I, Част II, София 1971, с. 693-697 (взето на 25.1.2008)
 Гръцки извори за българската история - ГИБИ, том VI, с. 289-290 (17.1.2008)
 Runciman, S., A history of the First Bulgarian Empire, London 1930, pp. 247-248 (25.1.2008)
 Кратка история на България, Изд. "Наука и изкуство", София 1983, с. 74-75

Κατηγορία:Μεσαιωνική Μακεδονία
Κατηγορία:Μάχες της Βυζαντινής Αυτοκρατορίας